Ashley Butler

Grand Theft Auto V

**Ashley "Ash" Butler** on tegelane Grand Theft Auto seerias, HD universumis, ilmudes väikestes rollides mängudes Grand Theft Auto IV ja Grand Theft Auto V ning kolmanda olulisima tegelasena mängus The Lost and Damned. Teda on mainitud Ron Jakowski poolt mängus Grand Theft Auto Online missioonis "Romance Isn't Dead".

## Ajalugu

### Varasem elu

Ashley sündis Alderneys, Acteri naabruskonnas ning teadis mootorrattaklubi The Lost liikmeid juba lapsepõlvest alates, sh The Lost and Damned peategelast, Johnny Klebitzit. Pärast klubiga liitumist sai temast Johnny tüdruksõber, samuti narkomaan, tarvitades kokaiini ja metamfetamiini. Johnnyle see ei sobinud- nad läksid lahku ning tema sõltuvus halvenes.

### Sündmused *The Lost and Damned* ajal

Sõltuvuse tõttu hoiti teda ühes narkopesas diilerite poolt kinni kui ta neile maksta ei saanud. Ta helistas Johnnyle ning too päästis ta. Ühel hetkel alustas ta suhet Ray Boccinoga, Pegorino family mafioosoga, kes seda enda jaoks ära kasutas. Ta veenis The Lost liikmeid, et nad varastaks teemandid, mis algselt Ray Bulgarinile kuulusid. Lisaks laenas ta raha Vene maffialt, et oma harjumuste eest maksta. Ta jäi võlgu Dimitri Rascalovile ning et probleemi lahendada, oli Johnny sunnitud Malci abiga röövima Roman Bellicu.

Hiljem soovib ray, et Johnny võtaks osa teemandite vahetusest. Diili segab Luis Lopez ning tekkinud segaduse käigus võtab Johnny kogu saadud raha endale ja oma klubile. Turvalisuse huvides annab ta raha Jim Fitzgeraldi kätte. Ashley mainib seda fakti tahtmatult Rayle, mistõttu too Jimi röövib ja teda piinab, et raha asukohta teada saada. Johnny läheb teda päästma ning nad saavad napilt põgenema. Ashley helistab Johnnyle ja annab teada, et Ray käsilased on tal jälil, kuid Johnnyl õnnestub edukalt pääseda. Hiljem annab ta Johnnyle teada, et Jim on tapetud ning Billy Grey, klubi endine president, plaanib vanglas klubi vastu pöörata ja neid narkootikumide smuugeldamisega vahele võtta. Johnny on Ashley peale pahane ning soovib temaga suhtluse lõpetada.

Pärast missioonide lõpu ei ole teda enam näha. Kui Johnny talle helistab, palub ta $40, kuid Johnny keeldub öeldes, et ta võib end ise tappa. Ta annab emaili teel teada, et läks võõrutusravile ning tal läheb hästi. Johnny soovib talle head, kuid palub tal end rahule jätta. Hiljem kirjutab ta uuesti, andes teada, et ta on võõrutusravilt eemaldatud ja palub raha, kuid Johnny kordab oma soovi, paludes tal kirjutamine lõpetada.

### Sündmused *Grand Theft Auto V* ajal

Mingil ajal 2008 ja 2013. aasta vahel suundus The Lost mootorrattaklubi ühes Ashleyga Blaine Countysse, San Andreasesse, kus jõuk tugevalt narkootikumide ja relvade vahendamisse kaasati. Ashley ja Johnny läksid uuesti suhtesse ning Johnnyst sai samuti narkomaan. Jõuk oli seotud ka Trevor Philipsi äridega, kuid hästi läbi ei saadud, sest Ashley pettis Johnnyt Trevoriga. Ashley välimus oli selleks ajaks drastiliselt muutunud- juuksed olid muutunud tumedast punaseks, ta nägi välja kõhnem, kurnatud ja palju vanem, mis oli ilmselt tingitud metamfetamiini tarbimisest.

Aastal 2013. ähvardab Johnny taaskord Trevorit petmise pärast ning kuna Trevor oli just Michael De Santa ellujäämise kohta teada saanud, plahvatab ning purustab ja peksab Johnnyt õllepudeliga, mis ta lõpuks tapab. Ülejäänud The Lost MC, sh Terry Thorpe ja Clay Simons, hävitatakse Trevori poolt samuti.

Ashleyt on võimalik missiooni Mr. Philips ajal tappa, kuid vaatamata sellele, mida mängija otsustab, teatatakse hiljem uudistes, et Ashley suri hiljem heroiini orgias, Paleto Bay korteris koos nelja mehega.